ผู้ถือหุ้นใหญ่ SQ ขายบิ๊กล็อต 57 ล้านหุ้น ราคาสูงกว่ากระดาน
SQ มีบิ๊กล็อตวันนี้ มูลค่า 293.55 ลบ. 1 รายการ ปริมาณ 57 ล้านหุ้น ราคาเฉลี่ย 5.15 บ./หุ้น ซึ่งเป็นราคาสูงกว่ากระดานซื้อขาย โดยราคาหุ้น SQ ปิดตลาดวันนี้อยู่ที่ 4.98 บ. ลบ 0.07 บ.หรือ 1.39 % มูลค่าซื้อขายที่ 385.55 ลบ.
18 ธ.ค. 2560

ผู้สื่อข่าวรายงานว่า วันนี้มีรายการสรุปซื้อขายกระดานรายใหญ่ (Big lot) ของหุ้นบริษัท สหกลอิควิปเมนท์ จำกัด (มหาชน) หรือ SQ จำนวน 1 รายการ ปริมาณ 57 ล้านหุ้น มูลค่ารวม 293.55 ล้านบาท ราคาเฉลี่ย 5.15 บาทต่อหุ้น ซึ่งเป็นราคาสูงกว่ากระดานซื้อขาย
โดยราคาหุ้น SQ ปิดตลาดวันนี้อยู่ที่ 4.98 บาท บวก 0.07 บาท หรือ 1.39% สูงสุดที่ 5.15 บาท ต่ำสุดที่ 4.96 บาท มูลค่าซื้อขายที่ 385.55 ล้านบาท
ทั้งนี้จากการตรวจสอบข้อมูลของ “ข่าวหุ้นธุรกิจออนไลน์” พบว่า SQ มีผู้ถือหุ้นใหญ่ที่ถือหุ้นสูงกว่า 50 ล้านหุ้น ทั้งสิ้น 4 ราย ดังนี้
ที่มา ตลท. (ภาพรวมข้อมูลผู้ถือหุ้น ณ วันที่ 05/05/2560)
จึงเป็นที่น่าจับนามองว่า รายการดังกล่าวจะเป็นการซื้อขายบิ๊กล็อตของผู้ถือหุ้นรายใหญ่ท่านใด หลังจากเมื่อวันที่ 6 ธ.ค.60 มีรายงานการจำหน่ายหุ้น SQ ของนายสุชาติ อารีกุล ผู้ถือหุ้นใหญ่อันดับ 2 เป็นจำนวน 7,500,000 หุ้น คิดเป็น 0.66% เหลือถือหุ้นอยู่ 53,700,000 หุ้น คิดเป็น 4.75%
รวมทั้งเมื่อวันที่ 15 ธ.ค.60 มีรายงานการจำหน่ายหุ้น SQ ของนายสันติ สิงหวังชา ผู้ถือหุ้นใหญ่อันดับ 6 ได้ทำการขายหุ้น SQ หมดพอร์ตเป็นจำนวน 59,741,700 หุ้น หรือคิดเป็น 5.29%